CELEX: 52004SC1236
Language: et
Date: 2004-10-14
Title: Eelnõu EMP ühiskomitee otsus millega muudetakse Euroopa Majanduspiirkonna lepingu protokolli 31 koostöö kohta teatavates valdkondades väljaspool nelja vabadust - Ühenduse ühise seisukoha eelnõu -

Avis juridique important

|

52004SC1236

Eelnõu EMP ühiskomitee otsus millega muudetakse Euroopa Majanduspiirkonna lepingu protokolli 31 koostöö kohta teatavates valdkondades väljaspool nelja vabadust - Ühenduse ühise seisukoha eelnõu -  /* SEK/2004/1236 lõplik */  

Eelnõu EMP ÜHISKOMITEE OTSUS millega muudetakse Euroopa Majanduspiirkonna lepingu protokolli 31 koostöö kohta teatavates valdkondades väljaspool nelja vabadust - Ühenduse ühise seisukoha eelnõu -(komisjoni esitatud)SELETUSKIRI1. EMP lepingu protokoll 31 sisaldab teatavaid sätteid ühenduse ja EMP EFTA riikide vahelise koostöö kohta väljaspool nelja vabadust.2. Käesolevale seletuskirjale lisatud EMP ühiskomitee otsuse eelnõu eesmärk on muuta protokolli 31 ja laiendada koostööd nii, et see hõlmaks ühenduse tegevusprogrammi kehtestamist, et edendada Euroopa tasandil tegutsevaid haridus- ja koolitusasutusi ning toetada sellekohaseid erimeetmeid. Seega sätestatakse õiguslik alus EMP EFTA riikide osalemisele kõnesolevas programmis alates 1. jaanuarist 2005 ja selle rahastamisele. Otsuses käsitletakse järgmist:32004 D 0791: Euroopa Parlamendi ja nõukogu otsus nr 791/2004/EÜ ühenduse tegevusprogrammi kehtestamise kohta kõnealuses valdkonnas.3. EMP lepingu rakendamise korda käsitleva nõukogu määruse (EÜ) nr 2894/94 artikli 1 lõike 3 punktiga b nähakse ette, et nõukogu võtab komisjoni ettepanekul selliste otsuste suhtes vastu ühenduse seisukoha.4. EMP ühiskomitee otsuse eelnõu esitatakse heakskiitmiseks nõukogule ja seejärel esitab komisjon nii kiiresti kui võimalik ühenduse seisukoha EMP ühiskomitees.Eelnõu EMP ÜHISKOMITEE OTSUS millega muudetakse Euroopa Majanduspiirkonna lepingu protokolli 31 koostöö kohta teatavates valdkondades väljaspool nelja vabadustEMP ÜHISKOMITEE,võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi ,leping", eriti selle artikleid 86 ja 98,ning arvestades järgmist:(1) Lepingu protokolli 31 on muudetud EMP ühiskomitee [kuupäev] otsusega nr .../.... [1][1]  ELT C [...], [...], lk [...].(2) On asjakohane laiendada lepinguosaliste koostööd nii, et see hõlmaks Euroopa Parlamendi ja nõukogu otsust nr 791/2004/EÜ, millega kehtestatakse ühenduse tegevusprogramm Euroopa tasandil tegutsevate haridus- ja koolitusasutuste edendamiseks ning sellekohaste erimeetmete toetamiseks. [2][2]  ELT L 138, 30.4.2004, lk 31.(3) Seetõttu tuleks muuta lepingu protokolli 31, et kõnealune laiendatud koostöö saaks alata 1. jaanuarist 2005,ON TEINUD JÄRGMISE OTSUSE:Artikkel 1Lepingu protokolli 31 artiklit 4 muudetakse järgmiselt:1. lõike 2h sissejuhatavas lauses asendatakse sõna ,programm" sõnaga ,programmid".2. lõikesse 2h lisatakse järgmine taane:,- 32004 D 0791: Euroopa Parlamendi ja nõukogu otsus nr 791/2004/EÜ, millega kehtestatakse ühenduse tegevusprogramm Euroopa tasandil tegutsevate haridus- ja koolitusasutuste edendamiseks ning sellekohaste erimeetmete toetamiseks (ELT L 138, 30.4.2004, lk 31).Käesoleva lepingu kohaldamisel muudetakse kõnealuse otsuse sätteid järgmiselt:EFTA riigid osalevad programmi meetmetes 2, 3A, 3B ja 3C."Artikkel 2Käesolev otsus jõustub järgmisel päeval pärast EMP ühiskomitee viimast teavitamist vastavalt lepingu artikli 103 lõikele 1.  [3][3]  [Põhiseadusest tulenevad nõuded on nimetatud.] [Põhiseadusest tulenevaid nõudeid ei ole nimetatud.]Seda kohaldatakse alates 1. jaanuarist 2005.Artikkel 3Käesolev otsus avaldatakse Euroopa Liidu Teataja EMP osas ja EMP kaasandes.Brüssel,EMP ühiskomitee nimeleesistujaEMP ühiskomiteesekretärid